b'\n_START_ARTICLE_\nB\xc3\xb8ler Station\n_START_SECTION_\nHistorie\n_START_PARAGRAPH_\nStationen \xc3\xa5bnede 20. juli 1958, da \xc3\x98stensj\xc3\xb8banen, der dengang var sporvej, blev forl\xc3\xa6nget hertil fra Oppsal. Sporvognene endte i en vendesl\xc3\xb8jfe med af- og p\xc3\xa5stigning p\xc3\xa5 den side, der vendte mod nuv\xc3\xa6rende General Ruges vei eller Ytre Ringvei. Ved den sydlige ende af den nuv\xc3\xa6rende T-baneperron for tog mod centrum st\xc3\xa5r der stadig et r\xc3\xb8dmalet hus, der i sin tid fungerede som stationsbygning med kiosk p\xc3\xa5 sydsiden og opholdsrum for vognstyrere og kondukt\xc3\xb8rer i resten af bygningen. Mens bygningen var i brug, var den malet bl\xc3\xa5 med hvide vinduesrammer._NEWLINE_I 1967 blev \xc3\x98stensj\xc3\xb8banen ombygget til T-bane og forl\xc3\xa6nget videre til Skullerud. I den forbindelse blev stationsr\xc3\xa5det hegnet ind, kiosken nedlagt, vendesl\xc3\xb8jfen fjernet og den nedre del af Guristuveien, mod krydset Eterveien (eller den nyligt anlagte General Ruges vei) og B\xc3\xb8lerlia, lukket._NEWLINE_Inde p\xc3\xa5 det gamle sl\xc3\xb8jfeomr\xc3\xa5det st\xc3\xa5r den f\xc3\xb8rste Don Quixote-skulptur, der blev flytter dertil fra omr\xc3\xa5det, hvor B\xc3\xb8ler bad kom. Senere fik B\xc3\xb8ler-kunstneren Fritz R\xc3\xb8ed til opgave at lave en ny Don Quixote-skulptur, der st\xc3\xa5r oppe ved B\xc3\xb8ler Senter. Under broen opsattes i 1973 udsmykningen "Gjenspeilng" af B\xc3\xb8ler-kunstneren Irma Salo J\xc3\xa6ger. Almindeligt h\xc3\xa6rv\xc3\xa6rk og mangel p\xc3\xa5 vedligeholdelse medf\xc3\xb8rte imidlertid, at v\xc3\xa6rket blev demonteret og fjernet i 1990._NEWLINE_Fra 7. april 2015 til 10. januar 2016 var stationen lukket, mens den blev opgraderet til metrostandard. I den forbindelse fik den en fuldst\xc3\xa6ndig overhaling med universel standard, LED-belysning, seks adgangsveje og tydelig skiltning.'